東平劉左車坎止春歌
作者：張元幹
朝代：宋

paragraphs: 先朝相國今幾家，我嗟夫子鬢已華。
瓊艘頗慣倒膏乳，老來手釀尊仍窪。
百年彈指法界觀，萬事過眼天女花。
聊學兒曹作春甕，喚客取醉無等差。
夜眠不覺體平粟，卯頰共眩朝蒸霞。
養生妙處本無說，我輩豈解燒丹砂。
糟床正可珠的皪，石鼎莫放聲咿啞。
東風遮幕雪埋屋，坎止齋中酒初熟。